Red Bull-sjef anklaget for upassende oppførsel
Christian Horner (50) blir etterforsket internt etter anklager fra en ansatt i Red Bull, bekrefter Formel 1-teamet selv.  Det var den nederlandske avisen de Telegraaf som først meldte dette. Red Bull har bekreftet forholdene.  – Etter å ha blitt gjort oppmerksom på disse påstandene, startet selskapet en uavhengig etterforskning, heter det fra Red Bull. Horner er anklaget for uakseptabel oppførsel, mot spesielt en person i Red Bull-teamet.  – Denne prosessen er allerede i gang, og utføres av en ekstern advokat. Selskapet tar disse forholdene ekstremt alvorlig og etterforskningen vil bli avsluttet så snart som praktisk mulig, sier en talsmann for Red Bull ifølge den nederlandske avisen. Ifølge Telegraaf skal Red Bull-sjefen nekte for alle anklagene mot ham.  Horner har vært sjef for Formel 1-laget siden 2005. Red Bull hadde i fjor en svært dominerende sesong og vant både fører- og konstruktørmesterskapet.  Horner har vært gift med artisten Geri Halliwell, kjent fra Spice Girls, siden 2015. Sammen har de en sønn. 
Christian Horner (50), sjef for Formel 1-laget Red Bull, etterforskes internt etter anklager om uakseptabel oppførsel, melder nederlandsk avis Red Bull sier de tar forholdene ekstremt alvorlig Horner skal nekte for anklagene Har vært gift med Geri Halliwell fra Spice Girls siden 2015